હુકુમ સિંહના પુત્રી મૃગાંકા સિંહને ટિકિટ અપાઇ છે. મુંબઈ નજીક પાલઘરની બેઠક પણ ભાજપના સાંસદ ચિંતામણ વનગાના અવસાનથી ખાલી પડી હતી. તેમના પુત્ર શ્રીનિવાસ વનગાને ટિકિટ આપવાના બદલે કોંગ્રેસમાંથી આવેતુને ટિકિટ અપાઇ. આ વાતનો અંદાજ તેમને આવી ગયો હતો એટલે શ્રીનિવાસને શિવસેના ખેંચી ગયું અને તેમને ટિકિટ આપી છે. શિવસેના અહીં સહાનુભૂતિનો લાભ લેવાની ગણતરી રાખે છે. તે જ રીતે યુપીમાં હુકુમ સિંહના અવસાનની સહાનુભૂતિની આશા ભાજપને છે. પરંતુ તકલીફ બેવડી થઈ છે. મૃગાંકા સિંહને 2017માં વિધાનસભા વખતે પણ ટિકિટ આપવામાં આવી હતી. તે વખતે કૈરાના વિધાનસભા બેઠક પર તેઓ લડ્યા, પણ એસપીના ઉમેદવાર સામે હારી ગયા હતા. ભાજપની લહેર હતી, છતાં તેઓ 21,000 મતોથી હાર્યા હતા ત્યારે અત્યારે યોગીને આકરી કસોટીમાં ભાજપે મૂકી દીધા છે.